ky ky ru ky ru ky ky ky ru ky ky ky ky ky ky ky ba ky kk ky ky ky mn ky ky bg ky ky ky ky ru ru ky ky ky hu ky ky ky ky ky ru ru ru ru ky ky kk ky ky ky ky ky ru ky ky ky ky ky ba ky ky ky ky ky ky ky ky ky ky ky ky ky ky ky ky ky ru ky hbs_cyr ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ky ky ru ky ky kk kk fr ru uk hbs_cyr ru ru ru ru en sv fr de de fr fr fr sv en fr en ja fr de fr es nb fr de en en sv de de fr en fr it fr en en en en en ky ky de ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ky ru kk ky ky ky ky ky ky ky ru ru ru ky en en ky ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ky ru ky ky ky ky ky ky ky ky ky ky ru ky ky ky ky ky ky ky ky ky ru ky ky ky ky en ru ru ky ky ky ky ky ky ky ky ru ky uk ky ky
Мамлекеттик заемдук каражаттарынын максаттуу пайдаланылышын анализдөө боюнча маалымат — Жаңылыктар — Кыргыз Республикасынын Финансы министрлиги
Анонстор, маалымат жыйындары жана талкуулар
Жеке кабыл алууга жазылуу тартиби
Мамлекеттик бюджеттин аткарылышы тууралуу ар айлык отчёттор
Мамлекеттик бюджеттин аткарылышына жарым жылдык сереп
Жергиликтүү бюджеттердин аткарылышы тууралуу отчёттор
МТАС (маалыматтарды таркатуунун атайын стандарты)
Аукциондор боюнча жыйынтыктар жана отчёттор
Бухэсеп, финотчёт жана ички аудит
Бош кызмат орундары тууралуу жарыялар
Семинарлар жана квалификацияны жогорулатуу курстары
Коррупцияга каршы күрөшүү жаатындагы ченемдик укуктук актылар
Коррупцияга каршы күрөшүү жаатындагы ведомстволук пландар
МФБны башкаруунун коррупцияга каршы моделин киргизүү боюнча план
КР МФнын коррупция менен күрөшүү боюнча стамбулдук иш-аракеттер планы
Коррупцияга каршы күрөшүү жаатындагы чаралардын аткарылышы тууралуу отчёттор жана маалыматтар
Коррупцияга каршы күрөшүү жаатында ЖКИ менен меморандумдар
Жарандардын кайрылууларын кароонун жыйынтыктары
Коомдук кенештин иш планы
Жарандык коом менен иштешүү
« Апрель 2019 »
Башкы бет Жаңылыктар Ведомствого караштуу уюмдар Бюджеттик кредиттерди башкаруу боюнча мамагенттик БКБМАнын ишмердүүлүгү
Мамлекеттик заемдук каражаттарынын максаттуу пайдаланылышын анализдөө боюнча маалымат — Жаңылыктар — Кыргыз Республикасынын Финансы министрлиги
Кыргыз Республикасынын финансы министрлигине караштуу Экономиканы өнүктүрүүнүн мамлекеттик фонду мамлекеттик заемдук каражаттарынын максаттуу пайдаланылышына анализ жүргүздү. Анализдин жүрүшүндө төмөндөгүлөр айкын болду:
1.1. «Кыргызстан улуттук электр тармагы» ААКсы
Өздөштүрүлгөн каражаттардын максатка ылайык пайдалангандыгы боюнча «Кыргызстан улуттук электр тармагы» ААКсы берген маалыматтарга ылайык төмөндөгүлөр анык болду:
1.1.1. 2012-жылдын 16-февралындагы № 19-05/85 субсидиардык макулдашуу
Азия өнүктүрүү банкынын «Энергетика секторун өнүктүрүү» долбоорун ишке ашыруу алкагында 2012-жылдын 16-февралында суммасы 39,8 млн. АКШ долларына түзүлгөн Карыздык милдеттенмеге ылайык, иш жүзүндө өздөштүрүлгөн 15,18 млн. АКШ доллары суммасындагы кредиттик каражаттар төмөндөгүдөй багыттар боюнча жиберилди:
- 13,6 млн. АКШ доллары суммасындагы каражаттар жабдууларды жеткирип берүүгө жиберилди, анын ичинен гранттардын эсебинен 8,5 млн. АКШ доллары жана кредиттик каражаттардын эсебинен 5,1 млн. АКШ доллары;
- «Lahmeyer International» компаниясынын кеңеш берүү кызматтарына 0,74 млн. АКШ доллары суммасындагы каражаттар жиберилди, анын ичинен гранттардын эсебинен 0,3 млн. АКШ доллары жана кредиттик каражаттардын эсебинен 0,44 млн. АКШ доллары;
- «Gulf Spectrum Engineering Consultant» компаниясынын кеңеш берүү кызматтарына 0,84 млн. АКШ доллары суммасындагы каражаттар жиберилди, анын ичинен гранттардын эсебинен 0,36 млн. АКШ доллары жана кредиттик каражаттардын эсебинен 0,48 млн. АКШ доллары.
1.1.2. 2012-жылдын 19-июлундагы № 19-05/91 субсидиардык макулдашуу
Кытай кредити боюнча Кемин 500 кВ көмөк чордону жана «Датка-Кемин 500 кВ электр өткөрүү чубалгысы»  долбоорунун алкагында 2012-жылдын 19-июлундагы 389,735 млн. АКШ доллары суммасындагы Карыздык милдеттенмеге ылайык, иш жүзүндө өздөштүрүлгөн 243,9 млн. АКШ доллары (11 580,8 млн. сом) суммасындагы каражаттар төмөндөгүдөй багыттар боюнча жиберилди:
- 78,09 млн. АКШ доллары (3 499,8 млн. сом) суммада 20% аванстык төлөм катары төлөндү;
- 405км «Датка-Кемин» 500 кВ жогорку чыңалуудагы чубалгысынын курулушуна, «Кемин» көмөк чордонунда 220 кВ жогорку чыңалуудагы чубалгысын кайра киргизүү, «Кемин» 500 кВ көмөк чордонунун курулушу, «Датка» көмөк чордонунун кеңейтүү, диспетчердик жана технологиялык байланыш системасын кайра конструкциялоо, «Кемин» 500 кВ көмөк чордонунун экинчи кезеги, «Датка» 500 кВ көмөк чордонунун экинчи кезеги, «Ала-Арча» көмөк чордонуна суммасы 165,9 млн. АКШ долларга (8 081,0 млн. сом) кубаттуулугу 200 МВА болгон автотрансформаторлорду жеткирип берүү.
1.1.3. 2013-жылдын 24-июнундагы № 19-05/23 субсидиардык макулдашуу
Кыргыз Республикасынын Өкмөтүнүн 2013-жылдын 10-июнундагы № 234-б буйругуна ылайык “Көмөк чордонун куруу менен Бишкек шаарынын Ак-Ордо турак жай массивин электр менен камсыздоону жакшыртуу" долбоорун каржылоо үчүн суммасы 5,0 млн. АКШ долларына же 245,95 млн. сомго 2013-жылдын 24-июнунда № 19-05/23 Карыздык милдеттенме түзүлгөн.
«Кыргызстан улуттук электр тармагы» ААКсы берген маалыматтарга ылайык иш жүзүндө өздөштүрүлгөн 175,3 млн. сом суммасындагы каражаттар төмөндөгүдөй багыттар боюнча сарпталды:
- келечекте электр энергиясын өндүрүп чыгаруу, бөлүштүрүү жана сатуу максатында  электр өткөрүү чубалгыларын жана көмөк чордонун куруу үчүн «Электр күчү» ЖЧКсына аванстык төлөм катары 55,9 млн. сом (ылайыгына жараша 19,3 млн. сом жана 36,6 млн. сом) төлөндү;
- «Ак-Ай электрик» ЖЧКсына кабель жана электр эсептегичтерди жеткирип берүүгө аванстык төлөмдөр катары 27,2 млн. сом (ылайыгына жараша 7,9 млн. сом жана 19,3 млн. сом) төлөндү;
- тиешелүү жабдууларды жеткирип берүүгө суммасы 50%ды түзгөн 12,8 млн. сом көлөмдө каражаттар багытталды;
- суммасы 79,4 млн. сомдук жумуштар аткарылды.
1.1.4. 2011-жылдын 3-августундагы № 19-05/51 субсидиардык макулдашуу
Кытай кредити боюнча «Кыргызстандын түштүгүндө электр өткөрүү чубалгыларын модернизациялоо»  долбоорунун алкагында 2011-жылдын 3-августундагы суммасы 208,0 млн. АКШ доллары болгон Карыздык милдеттенмеге ылайык, иш жүзүндө өздөштүрүлгөн 197,4 млн. АКШ доллары (9 274,3 млн. сом) суммасындагы каражаттар төмөндөгүдөй багыттар боюнча колдонулду:
- подрядчы «ТВЕА» ААКсына 15% көлөмдөгү аванстык төлөмдөр катары 31,2 млн. АКШ доллары (1 400,6 млн. сом)  төлөндү;
- «Датка» 500/220кВ көмөк чордонунун курулушуна, «Түйүндүк (Узловая) 220кВ көмөк чордонун», «Алай 220кВ көмөк чордонун», «Октябр 220кВ көмөк чордонун» «Кристалл 220кВ көмөк чордонун» кайра конструкциялоого жана 220кВ Күрп-Сай ГЭСинин релелик коргоосун кайра конструкциялоого, узундугу 247 км 220 кВ жогорку чыңалуудагы чубалгысынын курулушу: «Кристалл-Датка» , «Датка-Түйүндүк (Узловая)», «Түйүндүк (Узловая)-Алай», «ТВЕА» ААКсы подрядчы болгон суммасы 166,2 млн. АКШ доллары (7 873,7 млн. сом) болгон «Датка» көмөк чордонунда 220 кВ жогорку чыңалуудагы чубалгысын жана 500 кВ жогорку чыңалуудагы чубалгысын кайра киргизүү.
1.2.1. “Түндүкэлектр” ААКсы берген маалыматтарга ылайык “Электр менен жабдуу  жана борбордук жылытуу тармактарын реабилитациялоо” долбоорун ишке ашыруу алкагында 2004-жылдын 5-февралындагы № 119-04 Карыздык милдеттенмеге ылайык 1,35 млн. СДР суммага төмөндөгүдөй  контракттар түзүлгөн:
- Кытайдын «Shanghai GVR Power Electronics Co. Ltd» компаниясы менен “Түндүкэлектр” ААКсы үчүн электр эсептегичтерин жеткирип берүүгө1,27 млн. СДР болгон суммага контракт;
- аудитордук кызматтарды көрсөтүүгө KPMG Janat LLC компаниясы менен 0,08 млн. СДР болгон суммага контракт;
1.2.2. “Өзгөчө жардамды көрсөтүү” долбоору боюнча Дүйнөлүк банктын каражаттарынын үлүшүн рекредиттөө үчүн “Түндүкэлектр” ААКсына багышталган суммасы 3,15 млн. АКШ доллары болгон 2011-жылдын 5-мартындагы № 19-05/28 Карыздык милдеттенмеге ылайык ар кандай номиналдагы транформатордук көмөк чордондордун комплектин (КТП) жана май менен иштеген транформаторлорду (ТМ), автокөтөргүчтөрдү, суу  барсканы менен эксковаторлорду, жарым чиркегичтери менен сүйрөөчү тракторлорду (тягачтар), атайы  автомобилди, изоляторлорду, көчпөс компьютерлерди жана кеңсе жабдууларын жеткирип берүүгө15 контракт түзүлгөн.
Бүгүнкү күндө жогоруда аталган бардык контракттар  аяктаган.
1.2.3. “Бишкек шаарынын жергиликтүү тармагын жакшыртуу” долбоору боюнча суммасы 10,23 млн. Евро болгон (2014-жылдын 1-январына өздөштүрүлгөн сумма 9,94 млн. Евро, калдыгы 0,29 млн. Еврону түзөт) 2006-жылдын 9-августундагы № 16-2-5/4 Карыздык милдеттенмеге ылайык, ошондой эле “Электр бөлүштүрүүчү тармактардын майнаптуулугун жогорулатуу” долбоору боюнча 2011-жылдын 31-октябрындагы № 16-2/67 Карыздык милдеттенмеге ылайык 21,42 млн. Евро суммага (2014-жылдын 1-январына өздөштүрүлгөн сумма 1,83 млн. Евро, калдыгы 9,59 млн. Еврону түзөт) төмөндөгү контракттар түзүлгөн:
- Кытайдын «Шанхай ДжиВиАр Пауэр Электроникс» компаниясы менен контракт боюнча суммасы 3,1 млн. АКШ доллары болгон 60 000 бирдик электрондук приборлор (алеттер) сатып алынган;
- Кытайдын «Синьцзян Тарим Джинфенг Лтд» компаниясы менен контракт боюнча суммасы 2,12 млн. АКШ доллары болгон кабелдер сатып алынган;
- «Нарынсууэнергокурулуш» ААК жана «Атайынэнергокурулуш» ААК жергиликтүү подрядчылары Аламүдүн районунда суммасы 9,63 млн. сом болгон 37 646 эсептөө приборлорун жана Сокулук районунда суммасы 31,0 млн. сом болгон 40 000 приборлорун орнотулду;
- ГАЗдын Кыргызстандагы расмий чайкоочусу (дилери) «АВТ» ЖЧКсы менен суммасы 0,47 млн. Евро болгон авто секи сатып алууга контракт түзүлгөнү;
Жогоруда аталган бардык контракттар  аяктаган.
Ошону менен бирге, төмөндө көрсөтүлгөн контракттардын шарттары  азыркы учурда да  иштөөдө:
- 1-лот боюнча (электрондук өлчөөчү жабдууну жеткирип берүүгө) АК-АY Elektrik Dis. Tic. Koll. Sti компаниясы (Туркия) менен 2012-жылдын 15-мартында түзүлгөн, 14,27 млн. Евро суммасындагы контракттар;
- 2-лот боюнча (35 кВ и 10 кВ жер алдындагы кабелдерди жана 0,4 кВ өзүн-өзү алып жүрүүчү изоляцияланган зымдарды жеткирип берүүгө, 35 кВ вакуумдук ажыраткычтарды жеткирип берүүгө) АК-АY Elektrik Dis. Tic. Koll. Sti компаниясы (Туркия) менен 2012-жылдын 15-мартында түзүлгөн, 10,74 млн. Евро суммасындагы контракттар;
- MVV Decon Gmb Colenco Ltd компаниясы менен 2009-жылдын 19-сентябрында кеңеш берүү кызматтарына 69 айга түзүлгөн, суммасы 1,02 млн. Еврого түзүлгөн контракт;
1.3. «Кыргызтурак-жайкоммунсоюз» мамлекеттик ишканасы
1.3.1. 2012-жылдын 29-октябрындагы № 19-05/54 карыздык милдеттенме
«Кыргызтурак-жайкоммунсоюз» мамлекеттик ишканасы тарабынан берилген маалыматтарга ылайык 200,0 млн. сом көлөмүндөгү өздөштүрүлгөн сумма, 2012-жылы төмөндөгүдөй багыттарга колдонулган:
- мазут сатып алууга – 45,0 млн. сом;
- ссуданы тындырууга – 100,0 млн. сом;
- көмүр сатып алууга – 5,0 млн. сом;
- газга – 40,0 млн. сом;
- электроэнергиясына – 1,0 млн. сом;
- ташып жеркирүүгө – 3,5 млн. сом;
- чийки зат жана материалдарга – 3,5 млн. сом;
- чыгымдарды жабууга – 2,0 млн. сом.
1.3.2. 2012-жылдын 26-декабрындагы № 19-05/108 карыздык милдеттенме
«Кыргызтурак-жайкоммунсоюз» Мамлекеттик ишканасы тарабынан берилген маалыматтарга ылайык 100,0 млн. сом көлөмдөгү өздөштүрүлгөн каражаттар, төмөндөгүдөй багыттарга колдонулган:
- мазут сатып алууга – 36,0 млн. сом;
- көмүр сатып алууга – 12,7 млн. сом;
- газга – 40,0 млн. сомов;
- электроэнергияга – 10,0 млн. сом;
- чийки зат жана материалдарга – 1,0 млн. сом;
- кызматтардын акысын төлөөгө – 0,3 млн. сом.
2.1. 2012-жылдын 9-февралындагы карыздык милдеттенме
Кыргыз Республикасынын Өкмөтүнүн 2012-жылдын 24-январындагы № 49 токтому менен бекитилген «Фермерлерге арзан кредиттер - 2" долбоорун ишке ашыруу алкагында төмөндөгүдөй иштер бүткөрүлдү:
2.1.1.  «Айыл Банк» ААКсы берген отчётко ылайык, 350,0 млн. сом көлөмдө иш жүзүндө өздөштүрүлгөн сумманын эсебинен 350,42 млн. сом суммага кредиттер берилген, анын ичинен:
- мал чарба тармагына – 212,4 млн. сом;
- өсүмдүк өстүрүү тармагына – 138,02 млн. сом берилген.
2.1.2. «РСК Банк» ААКсы берген маалыматтар боюнча, иш жүзүндө өздөштүрүлгөн суммадан 350,0 млн. сомго кредиттер берилген, анын ичинен:
- мал чарба тармагына – 182,27 млн. сом;
- өсүмдүк өстүрүү тармагына – 167,73 млн. сом.
Берилген кредиттердин түзүмүнөн көрүнүп тургандай, кредиттердин жалпы суммасынан мал чарба секторуна берилгени басымдуулук кылат. Мындай жайгаштыруунун себеби, өсүмдүк өстүрүү үчүн жагымсыз климаттык шарттардан улам, мал чарбачылыгын өнүктүрүүгө кредит алууда көлөмү жагынан артыкчылык кылган чарбакер субъекттерден түшкөн өтүнмөлөрдүн  түзүмү себеп болгон.
Ошондой эле, субъекттер боюнча алганда коммерциялык банктар берген отчётторго ылайык, бир субъектке негизинен 500,0 миң сомдон ашпаган суммада кредит берилгендиги анык болду. Мындай жагдай, биринчи кезекте, кредиттик каражаттарды кайтарууга түздөн-түз таасир эткен,  күрөөгө коюла турган мүлктү баалоо наркы менен байланыштуу.
2.2. 2012-жылдын 1-августундагы № 19-05/94 карыздык милдеттенме
«Айыл Банк» ААКсы менен суммасы  80,0 млн. сом болгон 2012-жылдын 1-августунда түзүлгөн № 19-05/94 карыздык милдеттенмеге ылайык, берилип жаткан техникалардын наркынан 10дон 30% чейинки айыл чарба техникаларды алуучулардын өздүк салымдарын эске алуу менен 112 чарбакер субъектке суммасы 118,04 млн. сом болгон айыл чарба техникалары түрүндөгү кредиттер берилди. Бардык берилген суммалар областтар боюнча төмөндөгүдөй болду:
- Чүй областы боюнча 39 субъектке 41,5 млн. сомго;
- Ысык-Көл областы боюнча 8 субъектке 7,8 млн. сомго;
- Ош областы боюнча 25 субъектке 32,4 млн. сомго;
- Жалал-Абад областы боюнча 12 субъектке 11,9 млн. сомго;
- Талас областы боюнча 11 субъектке 11,1 млн. сомго;
- Нарын областы боюнча 3 субъектке 2,6 млн. сомго;
- Баткен областы боюнча 14 субъектке 10,6 млн. сомго кредиттер берилген.
2.3. Субсидиардык кредит жөнүндөгү  2012-жылдын 3-августундагы макулдашуу (b бөлүгү)
Берилген отчёттордун негизинде, «Айыл Банк» ААКсы менен Субсидиардык кредит жөнүндөгү  2012-жылдын 3-августундагы макулдашууга (b бөлүгү) ылайык  Айыл чарбачылыгындагы өндүрүмдүүлүктү жогорулатууга көмөктөшүү (СПСП) багыты боюнча суммасы 56,14 млн. сомго кредиттер берилгендиги аныкталды, анын ичинен:
- кредиттик каражаттардын эсебинен 39,85 млн. сом;
- гранттардын эсебинен 16,29 млн. сом.
Ош, Баткен жана Жалал-Абад областтарындагы «Айыл Банк» ААКсынын, «РСК Банк» ААКсынын жана «Кыргызстан коммерциялык банкынын» филиалдарынын ишине иргеп жүргүзүлгөн анализдин негизинде “Айыл чарбасын каржылоо – 1” долбоору боюнча субсидияларды максатка ылайык колдонууну көзөмөлдөө боюнча жумушчу топтун берген отчётуна ылайык төмөндөгүлөр анык болду:
а) «РСК Банк» ААКсы
Иргеп жүргүзүлгөн анализдин жыйынтыгында, “Айыл чарбасын каржылоо” долбоорунун алкагында кредиттерди жайгаштыруу боюнча «РСК Банк» ААКсынын иши Кыргыз Республикасынын Өкмөтүнүн 2013-жылдын 12-январындагы № 10 токтомунун шарттарына ылайык жүргүзүлгөндүгү анык болду. Берилген бардык кредиттер боюнча максатка ылайык колдонулгандыгын тастыктаган документтер (справкалар) бар. Кредиттерди максатка ылайык колдонулуп жаткандыгына көзөмөл, жогоруда көрсөтүлгөн токтомдун шарттарына ылайык үзгүлтүксүз жүргүзүлүп турат. Кредиттерди өз убагында берүү, субъекттердин заёмдук каражаттар менен өз убагында камсыз кылууга шарт түзүп, каражаттарды колдонуунун майнаптуулугун жогорулатууга  өбөлгөлөрдү түзгөндүктөн, ошондой эле жайгаштырылган кредиттердин майнаптуулугунун негизги чен белгиси (критерийи) төлөө мөөнөтү өткөрүлгөн карыздын жоктугу экендигин өзгөчө баса көрсөтүү керек.
б) «Айыл Банк» ААКсы
«Айыл Банк» ААКсы “Айыл чарбасын каржылоо” долбоорунун алкагында кредиттик каражаттарды жайгаштырууну Кыргыз Республикасынын Өкмөтүнүн 2013-жылдын 12-январындагы № 10 токтомунун шарттарына ылайык жүргүзгөн. Берилген бардык кредиттер боюнча, кайсы бир учурларды албаганда, максатка ылайык колдонулгандыгын тастыктаган документтер (справкалар) бар.
Кредиттерди максатка ылайык колдонулуп жаткандыгына көзөмөл, жогоруда көрсөтүлгөн токтомдун шарттарына ылайык үзгүлтүксүз жүргүзүлүп турат. Жайгаштырылган кредиттердин майнаптуулугунун негизги чен белгиси (критерийи), ошондой эле төлөө мөөнөтү өткөрүлгөн карыздын жоктугу.
Кредиттик администратор кошумча штатынын болушу, коммерциялык банка кредиттик каражаттарды максатка ылайык колдонулуусуна өз убагында көзөмөл жүргүзүүгө шарт түзгөндүгүн баса көрсөтүү керек.
в)  «Кыргызстан коммерциялык банкы» ААКсы
Иргеп анализдөөнүн жүрүшүндө, «Кыргызстан коммерциялык банкы» ААКсынын кредиттик каражаттарды жайгаштыруу боюнча иши канааттандыраарлык экендиги аныкталды. Бантын заёмчулары тарабынан каражаттарды максатка ылайык колдонулуусуна контролдоону, заёмчулар тарабынан тастыктоочу документтерди өз убагында берүү, берилип жаткан маалыматтардын ишенимдүүлүгү жагын да күчөтүү керек. Ошондой эле, үзгүлтүксүз көзөмөлдү өз жерине баруу менен жүргүзүү керек.
Иргеп анализдөөнүн жыйынтыгы боюнча жумушчу топ тарабынан төмөндөгүдөй сунуштар киргизилди:
1)         «Кыргызстан коммерциялык банкы» ААКсы
- кредиттик каражаттарды максатка ылайык колдонууга көзөмөл боюнча иштерди күчөтүү, ошону менен бирге кредиттерди максатка ылайык колдонуу боюнча отчётту заёмчулардан өз убагында талап кылуу;
- кредиттерди максатка ылайык колдонууга көзөмөлдү үзгүлтүксүз (квартал сайын) жүргүзүү;
- айылдык товар өндүрүүчүлөргө колдоо көрсөтүү максатында комиссиялык жыйымдардын көлөмүн азайтуу мүмкүнчүлүгүн кароо.
2)         «Айыл Банк» ААКсы
- “Айыл чарбасын каржылоо - 2” долбоорунун алкагында кредиттерди берүүдө, Кыргыз Республикасынын Финансы министрлиги тарабынан коммерциялык банктардын пайыздык коюмдарынын субсидияларын өз убагында каржылабаган учурда, пайыздык коюмду жылдыгы 18% га көтөрүүнүн  максатка ылайыктуулугун кароо.
3. Башка тармактардын ишканалары
3.1. «Кыргыз почтасы» мамлекеттик ишканасы
«Кыргыз почтасы» мамлекеттик ишканасы берген маалыматтарга ылайык, Кыргыз Республикасынын Өкмөтүнүн 2012-жылдын 4-июлундагы № 322-б буйругуна ылайык, Кыргыз Республикасынын жарандарын улуттук паспорттор менен камсыз кылуу боюнча элди тейлөө борборлорун уюштуруу үчүн бөлүнгөн 50,0 млн. сом каражаттан  43,5 млн. сому өздөштүрүлдү.
Каражаттардын 6,5 млн. сом суммасындагы калдыгы 2013-жылдын 12-июлундагы № 2570 төлөм тапшырыгы боюнча Кыргыз Республикасынын Финансы министрлигине кайтарылган.
Каражаттарды Элди тейлөө борборлоруна (ЭТБ) колдонуу боюнча берилген маалыматтарга ылайык,   «Кыргыз почтасы» мамлекеттик ишканасынын филиалдарынын базасында жалпы суммасы 43,5 млн. сом болгон, Кыргыз Республикасыны жарандарын улуттук паспорттор менен камсыз кылуу боюнча 50 Элди тейлөө борборлору (ЭТБ) түзүлгөн. Элди тейлөө борборлорун (ЭТБ) түзүү боюнча долбоор Кыргыз Республикасынын Өкмөтүнө караштуу Мамлекеттик каттоо кызматы жана  «Инфоком» мамлекеттик ишканасы менен биргеликте ишке ашырылган.
Азыркы учурда түзүлгөн бардык Элди тейлөө борборлору (ЭТБ) райондук филиалдарда иштеп жатат. Бирок, каралган кызматтардын 40 түрүнөн болгону 5 гана түр кызматтары көрсөтүлүүдө, калган Кыргыз Республикасынын Өкмөтүнө караштуу «Инфоком» мамлекеттик ишканасынын кызматтарынын түрлөрү коммерциялык банктарда ишке ашырылууда. Кыргыз Республикасынын Эсептөө Палатасынын справкасында баштапкы этапта Элди тейлөө борборлорунун (ЭТБ) кызматтары рентабелсиз экендиги белгиленген.
3.2. Кыргыз Республикасынын Өкмөтүнө караштуу Мамлекеттик каттоо кызматы
Бюджеттик ссуданы колдонуу боюнча Кыргыз Республикасынын Өкмөтүнө караштуу Мамлекеттик каттоо кызматы берген маалыматка ылайык 2012-жылдын 10-июлундагы № 40/а Карыздык милдеттенме боюнча өздөштүрүлгөн 50,0 млн. сом каражаттардан:
- 11,8 млн. сом бюджетке кайтарылган;
- 38,24 млн. сом төмөндөгү багыттар боюнча колдонулган:
- берилген эмеректер үчүн «К-РИК-Ирбис» ЖЧКсына 5,93 млн. сом төлөнгөн;
- «Ультра-Техникс» ЖЧКсына 31,45 млн. сом төлөнгөн, анын ичинен 18,9 млн. сом компьютердик жабдууларды берүүгө жана кеңселик жабдуулар үчүн 12,55 млн. сом;
- көрсөткүч тактачаларды бергендиги үчүн “Полежаев” жеке ишканасына 0,86 млн. сом төлөнгөн.
* — Милдеттүү толтуруу керек
← Финансы министрлигине караштуу Экономиканы өнүктүрүүнүн мамлекеттик фондунун апрель айында аткарган иши тууралуу маалымат
Финансы министрлигине караштуу Экономиканы өнүктүрүүнүн мамлекеттик фондунун 2014-жылдын май айында аткарган иши тууралуу маалымат →
Дареги: 720040, Бишкек ш., Эркиндик саябаны, 58
Электрондук кайрылууларды кабыл алуу: minfin@minfin.kg, тел. (+ 996 312) 625074
Ишеним телефону: (+ 996 312) 66 42 35
Кыргызстандын жарандары Финансы министрлигине minfin@minfin.kg электрондук почта боюнча кайрыла алышат, келген кайрылууларды карап чыгуу мөөнөтү кат жүзүндө (электрондук) кайрылуулар катталган күндөн баштап 14 күндү түзөт.
Сайт 2013-жылы ТФ "МФБПО" долбоорунун жардамы менен иштелип чыккан